-प्रकृति के बार में कुछ देखें? -हाँ।
-तुमने फास्ट फॉर्वर्ड करके देखा है? -हाँ।
-कोई जानवर नहीं मरे? -नहीं।
अच्छा, बढ़िया है।
शायद गेको।
नहीं, कोई बात नहीं। असल में मुझे गेको अच्छे नहीं लगते।
क्या है?
मुझे मछलियों पर तरस आता है। वे हमेशा इतनी ठंडी लगती हैं।
मेरा मतलब, ऐसा जीना भी कोई जीना है, है ना?
हर एक चीज़ के लिए सहानुभूति होना कैसा लगता है?
हे भगवान, जेसन, एकदम थक कर चूर हो गई हूँ।
मैं तो अब हाथियों को देख भी नहीं सकती।
किसका है?
-पेनी का है। -क्या कहा उसने?
वह कल आने वाली है। उसके पास कुछ ख़बर है।
-उसने बताया नहीं कि क्या है? -नहीं।
हेलो, माँ। आप ठीक हैं?
तुम्हारे पापा कुछ नया आज़माएँगे नहीं, तो मैं ख़ुद ही जा रही हूँ।
स्पेन, जेसन, स्पेन! इसे वहाँ कोई मार डालेगा!
एलिकांटी में पैदल चलकर घूमना है, पापा। कोई नहीं मरने वाला।
मुझे अनुभव करने हैं! मुझे मौज वाली ज़िंदगी जीनी है!
मुझे बैल के अंडकोष खाने हैं और फ्लमेंगको डांस करना है!
-यह पागल हो गई है। -बैल के अंडकोष?
-पता नहीं। -मैंने वनिला एसेंस के बारे में बताया था?
हे भगवान।
अलमारी में वनिला एसेंस पड़ी है। नौ साल पुरानी है, इस्तेमाल भी नहीं की।
अगर ऐसे ही बेक करती रही, तो उसके ख़त्म होने से पहले मैं मर जाऊँगी।
वनिला एसेंस मुझसे ज़्यादा टिकेगी!
अच्छा, ठीक है!
मुझे पीछे के बगीचे में और सजावट करवाने में ख़ुशी होगी!
सजावट नहीं, विक। मैं सजावट से तंग आ चुकी हूँ।
तुम हमेशा सजावट का झांसा देकर मुझे ख़ुश नहीं कर सकते।
और वह गईं।
पता है, हम थोड़ी मौज-मस्ती कर लें तो जीवन में कोई उथल-पुथल तो नहीं हो जाएगी।
तुम कितने बेवकूफ़ हो।
कैमडेन लॉक
ट्राइंग
हाँ, आपको टर्मिनल 4 के बाहर कार मिल जाएगी।
हाँ, नहीं, पता है। मैं भी आगमन और प्रस्थान में परेशान हो जाती हूँ।
क्योंकि पता है, मैं हवाई अड्डे पर जो पहुँच रही होती हूँ।
शुक्रिया। मुझे लगता है आप भी एक अद्भुत इंसान हैं।
अच्छा, बाय। कार के मज़े लीजिए।
-सुनो। पता है रिचर्ड जा रहा है? -सच्ची?
तुम उसकी जगह लेना चाहोगी?
जेन। वो मुझे कभी मैनेजर नहीं बनाने वाले।
तुम्हें क्यों लगता है कि वो हमसे बेहतर हैं?
अच्छा, रिचर्ड वॉल्वो एस्टेट चलाता है। वो कोई अंतरिक्षयात्री नहीं हैं।
सच कहूँ। मुझे इसमें कोई रूचि नहीं है।
हेलो। इंतज़ार करने का शुक्रिया।
हाँ, आप लाइन में थे, तो...
सही कहा, मेरा मतलब, अगर आपको लाइन में लगने से इतनी नफ़रत है,
तो कारों से दूर ही रहें।
-हेलो, राइना। -हेलो।
-वह कौन हैं? -मेरी आंटी हैं।
हेलो, दोस्तो। कैसे हो तुम?
तो अब तुम्हारे पापा तुम्हें लेने नहीं आने वाले?
नहीं।
-शायद छोड़ने आएँगे? -नहीं, उनकी नई नौकरी लग गई है।
ख़ैर, कई बार पापा लोगों को काम करना पड़ता है।
इसका मतलब यह नहीं कि वह हमें प्यार नहीं करते। मेरा मतलब, तुम्हें प्यार नहीं करते।
इसका मतलब यह नहीं कि वह तुम्हें प्यार नहीं करते।
अच्छा, अब जाओ।
आंटी शशि!
अरे।
बाय बोलो।
बाय।
जेसन?
तुम्हारे बाथरूम में टाइलें दोबारा से लगाने की ज़रूरत थी।
अच्छा।
शुक्रिया।
-हेलो। -जेस।
-क्या? -पापा बाथरूम में टाइलें क्यों लगा रहे हैं?
-क्या वह ठीक हैं? -सुनो, हालात को और पेचीदा मत बनाओ।
एक बार बाथरूम में टाइलें लग जाएँ, फिर उन सवालों पर चर्चा करते रहेंगे।
अरे, नहीं, मुझे घबराहट हो रही है।
मुझे पता है।
-अच्छा, मैं देखता हूँ। -अच्छा, हाँ।
हेलो, पेनी।
-अंदर आना चाहोगी? -हाँ, प्लीज़।
अब तुम्हारे कार्पेट के किनारे ठीक करने होंगे। मेरा काम ख़त्म नहीं होने वाला!
सॉरी। मेरी माँ यहाँ नहीं हैं। इनको अकेलापन लग रहा है।
हाँ।
तो, क्या हो रहा है?
अच्छा, हमारे पास ज़्यादा समय नहीं है।
मैं साफ़ बात करूँ? जवाब मत दो। हमारे पास समय नहीं है।
मैं साफ़ बात करूँगी।
स्थानीय एजेंसी प्रिंसेस के लिए अब किसी और परिवार को देख रही है।
क्यों?
प्रिंसेस और उसके भाई को एक साथ गोद लिए जाने का एक अवसर मिल रहा है,
और अगर संभव हो तो वो इन दोनों बच्चों को एक साथ रखना पसंद करेंगे।
और, देखो, जानती हूँ ऐसा करना मुश्किल है, पर मैं तुमको कहूँगी कि अगर कर सको तो,
अपने अंदर झांककर देखो और इसे ख़ुशख़बरी मानने का साहस जगाओ,
क्योंकि यह... यह उनके लिए ख़ुशख़बरी है।
मेरा मतलब, यह... मुश्किल नहीं है, है ना? मेरा मतलब, हमने उन्हें साथ देखा था।
-यह... मुश्किल नहीं है, पर... -मतलब थोड़ा मुश्किल है।
मुझे पता है।
क्या हम उन दोनों को गोद नहीं ले सकते?
दो बच्चों को गोद लेना, यह तो बहुत बड़ी ज़िम्मेदारी है।
और मुझे तो पता है। मैंने चार बच्चों की परवरिश की और उनमें से दो ख़ुश मिज़ाज...
स्नेही और मस्त निकले।
हम कर सकते हैं। मुझे पता है हम कर सकते हैं।
जगह का भी तो सवाल है।
हमारे पास जगह है। पेनी! हमारे पास... हमारे पास जगह है।
-है क्या? -हाँ, बेशक़ है।
मेरा मतलब, पेनी, फ़्लैट जैसा दिखता है उससे बड़ा है। बस... बस ज़रा बिखरा पड़ा है।
आम तौर पर वो चाहते हैं हर बच्चे का अपना कमरा हो।
-जेसन, यह सामान उठाने में मेरी मदद करो। -इसके नीचे क्या है? तीसरा कमरा?
वो हमारे बिस्तर पर सो सकते हैं।
हम सोफ़े पर सो जाएँगे।
-हम सोफ़े पर काफ़ी बार सोते हैं। -देखा?
हालांकि ये योजनाएँ काफ़ी ठोस लगती हैं, सुनो, हमें ज़रा इंतज़ार करना होगा।
यह एक प्रक्रिया है।
ज्वार और भाटा, इस समय हम सबसे बुरी स्थिति में हैं।
तुम्हें हिम्मत नहीं हारनी है।
एक दूसरे का सहारा बनो, और जैसे ही फ़ैसला पता चलेगा मैं फ़ोन करूँगी।
कोई ऐसा है जो आने वाले कुछ हफ़्तों में तुम लोगों को सहारा दे सके?
कोई ऐसा जो तुम्हारे हालात समझ सके?
-तुम्हारा एंगल वाला पेचकस कहाँ है? -मेरे पास ऐंगल वाला पेचकस नहीं है।
ऐसा कैसे हो सकता है कि तुम्हारे पास ऐंगल वाला पेचकस नहीं?
तो मैं डायमंड कोर ड्रिल से काम चला लेता हूँ।
मेरे पास वह भी नहीं है।
तुम मिस्त्री के काम के लिए एसडीएस ड्रिल तो नहीं इस्तेमाल कर रहे, हैं?
आपको क्या लगता है मैं कौन हूँ, पापा?
सॉरी। विक, क्या आप... क्या आप हमें ज़रा अकेले छोड़ेंगे, प्लीज़?
बात क्या है?
उन्हें कोई मिल गया है जो प्रिंसेस और उसके भाई दोनों को गोद ले सकता है।
-तुम क्यों नहीं ले लेते? -हर बच्चे के पास अपना कमरा होना चाहिए।
क्यों? मेरे पास तो कभी नहीं था। कभी नहीं।
पहले मेरा एक भाई था, और फिर मेरी शादी हो गई।
इससे कमरों का क्या लेना-देना है?
महारानी के पास हज़ारों कमरे हैं। और उनके बच्चे देखो।
-सारे बुद्धू और ठरकी। -डैड, हम ज़रा बात कर सकते हैं?
-एक नंबर के बुद्धू, सारे के सारे। -पापा, प्लीज़। ज़रा... शुक्रिया।
क्या यह बच्चों के साथ ज़्यादा समय बिताएँगे, या...
नहीं, अकेले नहीं। नहीं।
नहीं, अच्छा है कि वो बच्चे साथ में रह सकेंगे।
हम बस उनकी ख़ुशी चाहते हैं।
-है ना? -हाँ।
जैसे ही फ़ैसला होगा, मैं तुम्हें फ़ोन करूँगी।
शुक्रिया, पेनी।
क्या हम इनको ज़रा अकेला छोड़ सकते हैं?
कोई बात नहीं। सुनो।
चलो भी।
हम कोशिश करते रहेंगे।
-ठीक है? हम कोशिश करते रहेंगे। -मैं इतनी थक गई हूँ।
तो, फिर आप स्पेन क्यों नहीं गए?
मुझे घूमना अच्छा नहीं लगता।
अच्छा।
-वह नहीं चाहती कि मैं साथ जाऊँ। -उन्होंने आपको साथ चलने को कहा था?
वह कुछ बदल सी गई है।
हाँ, लोग अक्सर बदल जाते हैं।
उसे फ्लमेंगको डांस करना है।
सोच सकती हैं कि मैं वह डांस करूँ?
अब, आप मेरी बात सुनिए।
साठ की उम्र का दिखने के लिए मुझे बस पुरानी चीज़ें ख़रीदने में रूचि दिखानी थी।
एडेल के सहयोगियों से भी मस्त पति
और बाँये देखते ही अचानक तेज़ दर्द।
चार सालों के बाद, मैं विरोधी दल के दो विधायकों के साथ हमबिस्तर हो चुकी हूँ,
और अभी मेरा काम ख़त्म नहीं हुआ।
मुझे कैंसर हुआ, उस लड़ाई में जीती,
गर्दन को पूरा घुमाना फिर से शुरू किया, कोरियन भाषा सीखी...
और 30 से अधिक बच्चों को ऐसे घरों से बचाया जहाँ उनको ख़तरा था
क्योंकि नॉर्थ ईस्ट लंदन में बच्चों और परिवारों के लिए मुझसे बेहतर
कोई सोशल वर्कर नहीं है।
मेरे जीवन की कहानी अभी तक किसी ने लिखी नहीं है, ना ही आपकी।
अगली बार मैं आपसे मिलूँ तो कान-वान में छेद करवाया होना चाहिए।
या फिर कोई रंगीन कमीज़ पहनी होनी चाहिए।
-अच्छा। -अरे, बाप रे!
इन बच्चों को गोद लेने के लिए वह कौन सी एक चीज़ है जो हमें चाहिए?
पैसा, अनुभव, तैयारी, सोशल सर्विस से स्वीकृति...
बेशक़। एक और कमरा।
तो, हम कहीं तीन कमरों वाला घर किराए पर क्यों नहीं ले लेते?
-और पैसे कौन देगा, निक? -मैं दूँगी।
मेरे दफ़्तर में मैनेजमेंट की एक जगह खाली हो रही है। मैं उसके लिए कोशिश करूँगी।
तुमने तो कहा था कि तुम जहाँ हो वहाँ ख़ुश हो।
नहीं। अब वक़्त आ गया है आगे बढ़ने का। मुझे अपने जीवन पर काबू पाना होगा,
और हर वक़्त दूसरे लोगों पर निर्भर रहना बंद करना होगा।
-मैं तुम्हारा लैपटॉप ले सकती हूँ? -ले लो फिर।
"बड़ा फ़्लैट किराए पर लेने का अभियान" यहाँ शुरू होता है।
पता है ना अभियान जिस काम के लिए हो उसे वही नाम नहीं देते।
क्या?
उसका कोई कोड नेम होना चाहिए। नहीं तो, क्या फ़ायदा?
-तुम क्या बोल रहे हो? -वैलकिरी अभियान का नाम,
"अडॉल्फ़ हिटलर को गुप्त रूप से मारने का अभियान," नहीं था ना?
हे भगवान, जेस। तुम इसका सारा मज़ा ख़राब कर रहे हो, है ना?
घरों की खोज
हद है। एक महीने के तीन हज़ार?
हे भगवान।
मेरे जीवन का सबसे बदतर अनुभव, निक्की।
सोमवार को मैंने इतनी पी ली थी,
मैं बस में बैठे एक फक्कड़ को घर ले गई।
इस सबको रोकना होगा। मैं अभी उतनी अच्छी नहीं जितनी हो सकती हूँ।
-तुम्हारे बाल ज़बरदस्त लग रहे हैं। -शुक्रिया, मुझे कटवाने ही थे।
माथे पर जो बाल थे, उनमें सदमा उठाए फिर रही थी।
और मैंने फ़ैसला किया है...
मैं प्रमोशन के लिए आवेदन करूँगी।
अच्छा।
तीस की हो चुकी हूँ, इस उम्र में भी यहाँ बैठकर अब मुझे फ़ोन नहीं सुनने, निक्की।
-मैं तो ख़ुद को मार ही डालूंगी। -हाँ।
और मैनेजर तो अपनी मर्ज़ी से आ-जा सकता है।
मैं आख़िरकार इस दस से चार की नौकरी से छुटकारा पा सकूँगी।
जेन, तुम्हें पता है हमें असल में इन घंटों...
और, मैं कल अपना फ़ोन भूल गई थी।
तो मुझे काम करना पड़ा और पता है क्या हुआ?
मुझे इतना भी बुरा नहीं लगा।
मुझे लगा अगर तुम नहीं करने वाली, तो...
अच्छा, हाँ।
बात यह है, मैं...
असल में मैंने सोचा कि मैं भी आवेदन कर देती हूँ।
-सच्ची? -हाँ, ठीक किया ना?
हे भगवान, बेशक़!
लगता है हमें बड़ा फ़्लैट चाहिए, नहीं तो उन बच्चों को गोद नहीं ले पाएँगे।
और, तुम्हें अपना लैपटॉप मिलता है।
तो तुम आईपी एड्रेस को बंद किए बिना अश्लील साइटों पर जा सकती हो।
हाँ, वह भी है।
हेलो। विस्टा कार रेंटल, जेनिफ़र बोल रही हूँ। क्या मदद कर सकती हूँ?
इतनी जल्दी आने के लिए शुक्रिया।
मुझे लगता है हमारे बीच एक असली कलाकार है।
यह क्या है? हिप्पो है?
नहीं, यह एक घर है।
अच्छा। अच्छा।
तो, आपको यही दिखाना था मुझे?
मेरा मतलब, मैं काम से जल्दी निकला, तो...
स्कूल में ऐसी प्रतिभा अक्सर दिखाई नहीं देती।
मेरा मतलब, हमारे स्कूल से एक बच्ची जिले की चैंपियन बनी थी,
पर वह उसके थाइरॉयड की वजह से था, और, वैसे भी, वह संदिग्ध हालात में चली गई।
नहीं, मेरा मतलब, उसने यह मछली बनाई है।
बाल सच में हिलते हुए बनाए हैं।
ऐसा नहीं है कि यहाँ उसने टेक लगाई थी?
और सभी टीचर उसे बहुत पसंद करते हैं।
ख़ासकर इसलिए क्योंकि वह ज़्यादा बात नहीं करती, पर वह अपने आप में एक हुनर है।
और... लंच के बाद उसका मुँह हमेशा एकदम साफ़ होता है।
तब तो, सच में प्रतिभाशाली है।
शायद हमें मिलकर उसके लिए कुछ प्लान करना चाहिए।
उसकी प्रतिभा बढ़ाने के लिए।
बेशक़। हाँ।
कल ड्रिंक के लिए मिलें?
हम 6:00 बजे द कैमडेन असेम्ब्ली में मिल सकते हैं।
ठीक है, अच्छा। हाँ।
-वहीं मिलते हैं। -वहीं मिलते हैं।
शुक्रिया।
अगर तुम्हारी प्रमोशन हो भी गई, तो भी हम ऐसा कुछ किराए पर नहीं ले सकेंगे। देखो।
तुम लंदन से थोड़ा और बाहर नहीं देख सकते?
मैं ब्राइटन तक तो देख चुका हूँ। कुछ नहीं मिला।
-तो, आगे देखो। -नहीं देख सकता।
क्यों?
क्योंकि आगे समुद्र है।
फिर फ़्रांस।
फिर और भी महंगा होना शुरू हो जाएगा।
तुम अल्बानियाई भाषा बोल लेती हो?
घरों की खोज
प्रिमरोज़ हिल में ख़ूबसूरत तीन कमरों वाला दो-मंज़िला फ़्लैट
हमारे पास आपके लिए एक घर है!
तीन कमरों वाला दो-मंज़िला फ़्लैट
हेलो, विक।
प्लग की तारें ठीक नहीं थीं।
हाँ। मुझे लगा जेसन ने कहा था उसने ठीक कर दिया था।
हम अलग तरह से काम करते हैं।
नई कमीज़ है?
हाँ।
बहुत अच्छी है। आकर्षक है।
आज काम पर मेरा इंटरव्यू है।
लीवर आर्च फ़ाइलें इस्तेमाल नहीं करने से, दुनिया और भी बदतर हो रही है।
हाँ।
-उसके लिए माफ़ी चाहूँगी। -नहीं, तुम्हारी ग़लती नहीं है।
अच्छा। आपका दिन अच्छा गुज़रे।
हे भगवान। वह आ गए। फिर से।
उनको कुछ चीज़ें ठीक करनी हैं, फिर वह चले जाएँगे।
-ज़्यादा देर नहीं रुकेंगे। -फ़्रीज़र में उनका सामान भी पड़ा है।
और खाने के टिन भी हैं। देखो।
हे भगवान। इस फ़्लैट को क्या हो रहा है?
मेरी चाबियाँ कहाँ हैं?
अरे, निक्की को "मिल गई प्रमोशन अभियान" के लिए गुड लक।
-देखा? साफ़ समझ आ गया ना, है ना? -अरे, बाप रे, हाँ।
याद रखना शाम को 6:00 बजे हमें मेफ़ील्ड स्ट्रीट पर घर देखने जाना है।
-अच्छा। वहाँ तीन कमरे हैं ना पक्का? -हाँ।
-वह हमारे बजट में कैसे फिट आ गया? -पता नहीं। शायद वहाँ कोई ख़ून हुआ हो।
ठीक है। तो अच्छे से साफ़ तो कर दिया होगा ना? ठीक है।
-आई लव यू। -आई लव यू।
सुनो, गुड लक, ठीक है?
तुम इंटरव्यू में छा जाओगी।
-बाय, विक। -फिर मिलते हैं।
ठीक है, मैं इसे ख़त्म करते ही चला जाऊँगा।
-अच्छा। -मुझे और भी काम करने हैं, पता है?
पता है, आप कभी भी मिलने के लिए आ सकते हैं?
और गपशप कर सकते हैं। आपको ज़रूरी…
किस बारे में?
वह मुझे पता नहीं। बस आम गपशप।
-तो, तुम्हें फ़र्क नहीं पड़ेगा? -नहीं।
-आपको? -नहीं।
दरअसल, आप टोस्टर को देख लेंगे ज़रा?
-टोस्ट अपने आप बाहर नहीं आ रहे हैं। -मतलब लैच रिलीज़ में गड़बड़ है।
-तो यह बात है? -हाँ। शायद।
-तो तुम्हारी माँ से कोई बात हुई? -नहीं।
उन्हें गए हुए अभी, क्या दो...
-लगभग तीन दिन हो गए हैं। -अच्छा।
आप उन्हें फ़ोन क्यों नहीं कर लेते?
ना बाबा। शुक्र है गई है, शांति तो है।
-अच्छा, मैं आप पर छोड़ता हूँ। -वह कहती है उसे अपने जीवन पर पछतावा है।
पर जीवन भर तो वह मेरे साथ थी।
मुझे नहीं लगता उन्होंने जो किया, उनका पछतावा उसको लेकर है।
मुझे लगता है उन्हें इस बात का पछतावा है कि उन्होंने कुछ चीज़ें नहीं कीं। पता है?
जीवन में और अनुभव के बारे में है, है ना? ना कि जो है उसे हटाने के बारे में, पता है?
मुझे लगता है... मुझे लगता है आपको कोई... चाहिए, जो जीवन में चीज़ें शामिल करे।
-ऐसा क्या? -हाँ।
हाँ। मुझे लगता है... आपके लिए अच्छा रहेगा। मुझे लगता है इससे आपका विकास होता है।
मज़ा आता है, है ना?
किसी का विकास होते देखना। बदलाव।
क्योंकि कुछ कह नहीं सकते कि वह क्या बन जाएँ।
अच्छा फिर।
मैंने यहाँ पाँच साल पहले एक दीन-हीन ग्राहक सेवा सहायक के तौर पर नौकरी शुरू की थी।
तुम अभी भी ग्राहक सेवा सहायक हो।
सही कहा।
इससे मुझे एक अनोखी अंतर्दृष्टि मिलती है। मैं आपको एक उदाहरण देती हूँ।
हम कारें किराए पर किनको देते हैं? ड्राइवरों को।
ड्राइवरों को क्या चाहिए? कारें।
और जब वे हमें फ़ोन करते हैं, तो उनके पास क्या नहीं होता? कारें।
तो वे यहाँ कैसे पहुँचते हैं?
आपको पता है कितने लोगों ने हमसे कार किराए पर ना लेने का फ़ैसला किया
जब भी मैंने उन्हें बताया कि हम पिक अप या ड्राप ऑफ़ नहीं करते? बहुत सारे।
धंधे में इतना नुक़सान हुआ है। असल में कई हज़ारों पाउँड का नुक़सान।
-तो, मैं सबसे पहला काम यह करूँगी... -रुको। हम ग्राहकों को पिक अप करते हैं।
-क्या? -पिक अप और ड्राप ऑफ़ सेवा प्रदान करते हैं।
हमने 18 महीने पहले शुरू की है। क्या तुमने...
क्या तुम लोगों को उसके बारे में नहीं बता रही हो?
इंटरव्यू कैसा रहा?
-बहुत अच्छा। -वाह।
मुश्किल था, पर मैंने उन्हें मना ही लिया।
किसलिए, कि तुम्हें मैनेजर बना दें?
नहीं, कि मुझे मेरी जगह रहने दें।
कुछ देर के लिए तो अनिश्चित था।
मुझे लगता है मेरी किस्मत बदल रही है।
यह मेरे लिए एक अच्छी शुरुआत हो सकती है।
हेलो। विस्टा कार रेंटल, जेन बोल रही हूँ। मैं आपकी क्या मदद कर सकती हूँ?
अच्छा, शुरू करते हैं। यह रीडिंग ब्रांच से लूसी है, और डेबी एचआर से है।
इन्हें वाइनस्टाइन वाले किस्से के कारण यहाँ बैठना पड़ा।
तुम आराम से बैठ जाओ।
यह ठीक है। हम सब ठीक हैं।
अच्छा। तो शुरुआत इसी से क्यों ना करें कि तुम मैनेजमेंट में क्यों आना चाहती हो?
जी। ख़ैर, एक ग्राहक बिक्री कार्यकारी होने के नाते,
मुझे बिक्री का व्यापक अनुभव है,
और काम की अंदरूनी जानकारी है,
मौजूदा ग्राहकों के साथ अच्छा संबंध है।
मैं टीम में सबसे मिलकर काम करती हूँ,
पर, पता है, मैं अकेली भी बहुत अच्छा काम करती हूँ।
सॉरी।
हे भगवान। नहीं, पता नहीं मैं क्या बोल रही हूँ।
मु... मुझे उस सबसे नफ़रत है। मैं बस...
मैं बस सामान्य तरीके से बात करूँगी।
मैं कोई ग्राहक बिक्री कार्यकारी नहीं हूँ। मैं फ़ोन सुनती हूँ।
उसमें कोई बुराई नहीं,
पर मेरे पास... मेरे पास कुछ बहुत अच्छे आइडिया हैं, टेरी।
और नहीं, मुझे... मुझे मैनेजमेंट के काम का कोई अनुभव नहीं है,
पर रिचर्ड ने एमबीए किया है, और उसका कंप्यूटर पाँच सालों से ऑन पड़ा है
क्योंकि उसे पता नहीं वापस लॉग इन कैसे करना है। तो...
पता है, मेरा मतलब, आपको क्या फ़ायदा हुआ?
सही। तो पहले, हमें...
कैसा चल रहा है?
हमें हॉल म्यूज़िक को बदलना होगा, टेरी।
सब उसके बारे में शिकायत कर रहे हैं।
हम बच्चों के लिए कार सीटें क्यों नहीं देते...
गुड लक
...और रविवार शाम को पिक अप क्यों नहीं करते?
ग्राहकों के साथ बुरा बर्ताव करना बंद करो। छोटी-मोटी खरोंचों को जाने दो।
अतिरिक्त बीमा के लिए ग्राहकों को धोखा देना बंद करो।
और… सोमवार को विज्ञापन मत लॉंच किया करो।
क्योंकि बिक्री विभाग में आधे लोग 23 के हैं और सोमवार को हैंगओवर की छुट्टी रखते हैं।
आपको ऐसी बातों की जानकारी नहीं होगी
जब तक आठ सालों से वहाँ काम ना किया हो, टेरी।
संवहनीयता रिपोर्ट के बारे में तुम्हारे क्या विचार हैं?
क्या तुम्हारे पास...
-कहाँ... -वह जी ड्राइव में शेयर किए फोल्डर में है।
क्या?
-डेस्कटॉप पर। -अच्छा।
-नहीं। आपके कंप्यूटर में। -हे भगवान।
हे भगवान। लीवर आर्च फ़ाइलें इस्तेमाल ना करने से दुनिया बदतर हो रही है।
-हाँ। शुक्रिया। -हाँ।
क्या उन्होंने बताया कि तुम्हें फ़ैसला कब बताएँगे?
देर लगेगी। सच में, जेस, मुझे ख़ुशी है मैंने ख़ुद को शर्मिंदा नहीं किया।
यह इलाक़ा "हम" जैसा नहीं लग रहा, है ना, निक?
मेरा मतलब, यहाँ काफ़ी ताम-झाम है।
मैंने नेट पर देखा था और 2016 से यहाँ कोई ख़ून नहीं हुआ है।
मेरा मतलब, बड़ी अजीब बात है। हमें तो हर छह महीने में एक ख़ून चाहिए।
नहीं तो, घरों की कीमतें बढ़ जाएँगी।
नहीं, मुझे बहुत अच्छा लगा। कैमडेन में बहुत गंदगी है।
मुझे बहुत अच्छा लगेगा कि हमारे बच्चे पैदल स्कूल जा सकेंगे
किसी चरस या नक़ली जूते बेचने वाले से मिले बिना।
-तुम स्नीकी स्टीव की बात कर रही हो? -हाँ।
वह बंदा तो बेमिसाल है। वह तुम्हारे लिए कोई भी जूता ला सकता है।
हाँ, पर वह उन्हें लाता कहाँ से है? मेरा सवाल यह है।
क्योंकि वो नए तो होते नहीं।
मेरे रीबॉक क्लासिक में एक जुराब पड़ी थी।
और हमारे फ़्लैट में कुछ ना कुछ टूटता ही रहता है।
-वाह, घर अच्छा है, है ना? -हाँ।
-हेलो, यार। -हेलो।
-निक्की।
-हाँ, निक्की। हाँ। -जेसन। तुम्हारा नाम क्या है?
-टोबी। -हेलो, टोबी। कैसे हो?
द कैमडेन असेम्ब्ली
-हेलो। -हेलो।
-मैं... मैं नहीं आ रही। -क्या?
-मैं नहीं आ रही। -पर आप आ चुकी हैं।
हाँ। पर बस इसलिए कि आपको बता दूँ मैं नहीं आ रही।
-अच्छा। -मैं आ तो गई, पर नैतिक रूप से नहीं।
अच्छा।
क्योंकि हम राइना की बात तो करने वाले नहीं, है ना?
मेरा मतलब, हम दोनों जानते हैं।
मैंने आपसे 50 शब्द तो कह दिए।
मैं आपको जानती तक नहीं। यह भी नहीं जानती कि मैं यहाँ क्यों हूँ।
ख़ैर, मुझे नहीं लगता आप मुझे जानती थीं।
और आपने अच्छी बातें कहीं थीं।
हाँ। मैं चलती हूँ।
-अच्छा। -अच्छा।
मिलते हैं।
हाँ, मैं पक्का जा रही हूँ।
-तो, तुम लोग कहाँ रहते हो? -कैमडेन में।
-कैमडेन वे, हाँ। -हाँ। अच्छी जगह है, पर पता है।
हाँ। मेरा मतलब, वह, वहाँ काफ़ी विकास हो रहा है, है ना?
पर अब भी वहाँ बैंक एक ही है और पाइप ख़रीदने की करीब 12 दुकानें।
सही कहा, हाँ।
यह बहुत प्यारा है।
वाह।
जैसा कि तुम देख सकते हो, बाथरूम पास में ही है, जो कि अच्छा है।
और, अच्छी ख़ासी अलमारियाँ हैं। और, बगीचा दक्षिण की तरफ़ है।
अरे, वाह।
तुम लोगों के वहाँ बगीचा है?
नहीं। वैसे, हमने खिड़की में डिब्बे में लगाए थे पौधे।
पर, वो मर गए।
अच्छा। तुम लोग घूमकर जगह देख लो।
-अच्छा, यार। -अपना ही घर समझो।
-बहुत अच्छे। बहुत-बहुत शुक्रिया। -शुक्रिया।
बाप रे।
हद है।
-हमें बहुत अच्छा लगा। -ज़बरदस्त है, है ना?
कमाल का है। ख़ैर, हम जल्द से जल्द शिफ़्ट करना चाहते हैं।
-तो, मैं एजेंट को बता दूँगा। -ठीक है। बढ़िया है।
सही है। तुम लोग दूसरों से मिल सकते हो।
-दूसरों से? -क्या मतलब?
-अरे। -हेलो, कैसे हो?
-हेलो। -तुम ठीक हो?
यह निक्की और जेसन हैं। ये कमरा ले रहे हैं।
कमरा?
वाह! हाँ, आ जाओ। हमारे साथ आकर रहो।
-यह बहुत अच्छा है। -"कमरा।"
बस नीचे वाले बाथरूम के दरवाज़े का ताला काम नहीं करता।
मुझे पता नहीं था कि बस एक कमरा है।
तो जब भी अंदर हो, गाना गाते रहो।
-चियर्स, यार। मिलते हैं फिर। -हाँ।
-शुक्रिया। -हाँ, जल्द बात करते हैं।
-हाँ, बाय। -हाँ, बहुत ख़ूब। मिलते हैं।
तुमने पूरा विज्ञापन क्यों नहीं पढ़ा था?
मैंने "ख़ूबसूरत" शब्द पढ़ा और सीधे फ़ोटो देखने लग गया।
जैसा कि सभी करते हैं।
टोबी, मेरा मतलब कैसा नाम है टोबी? इतने सारे नाम होते हुए यह नाम चुनना। टोबी?
-मैंने एक अमरूद चुरा लिया। -क्या? क्यों?
-वह कैमडेन के बारे में ऊटपटाँग बोल रहा था। -तुमने भी तो बोला।
हाँ, मैं कैमडेन के बारे में जो चाहूँ बोल सकती हूँ। मैं वहाँ रहती जो हूँ।
अच्छा।
कैमडेन टाउन
-ड्रग्स चाहिए, दोस्तो? -नहीं, शुक्रिया।
पर पूछने के लिए शुक्रिया।
अच्छा, दोस्तो। नए जूते चाहिए?
बात को समझो, स्टीव।
कुछ लेना है, दोस्तो?
हाँ, यार। हाँ, नए जूते।
हमारा फ़्लैट वैसा नहीं है, है ना?
नहीं।
उससे बेहतर है।
कम से कम घर तो है।
जेसन?
अरे, बाप... क्या?
-क्या... क्या कर दिया उन्होंने? -उन्होंने एक तीसरा कमरा बना दिया।
जेसन, कमाल हो गया।
-देखो। निक्की, देखो। -हाँ?
वह बच्चों के नन्हे हाथों के लिए छोटे हैंडल लाए हैं।
बस करो।
इससे प्यारी और कमाल की चीज़…
हो ही नहीं सकती।
-क्या ऐसा हो सकता है? -मुझे नहीं पता।
हमारा फ़्लैट तीन कमरों वाला बन गया। एक तरह से।
-मकानमालिक क्या कहे... -रहने दो।
आज की रात बस मज़े करते हैं, जेस।
हे भगवान।
फ्लमेंगको के लिए
उपशीर्षक अनुवादक: मोनिका सराफ़